Det ser ut til at Vilhelmine ikke lenger ble regnet som slave etter Jemimas død i 1806; det kan tenkes at hun enten ble eksplisitt «frigitt» eller at ingen var interessert i å hevde «eierskap» til henne etter Jemimas død. Det var Jemima, som selv var oppvokst på St. Croix i en kolonikultur der, som hadde et personlig bånd og formodentlig emosjonell tilknytning til Vilhelmine, mens ingen andre på Stange hadde en slik bakgrunn og et slikt bånd til Vilhelmine etter Jemimas død. Det må også nevnes at samfunnsforholdene endret seg med oppløsningen av den dansk-norske unionen, og at Norges bånd til Dansk Vestindia ble brutt. Uansett er det ingen tvil om at Vilhelmine senest fra 1814 var en fri kvinne og ingen slave.